CELEX: C2005/069/39
Language: el
Date: 2005-03-19 00:00:00
Title: Υπόθεση Τ-483/04: Προσφυγή της Armour Pharmaceutical Company κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 8 Δεκεμβρίου 2004

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/21
            
         Προσφυγή της Armour Pharmaceutical Company κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 8 Δεκεμβρίου 2004
   (Υπόθεση Τ-483/04)
   (2005/C 69/39)
   Γλώσσα στην οποία έχει συνταχθεί η προσφυγή: η γαλλική
   Η Armour Pharmaceutical Company, με έδρα το Bridgewater (Ηνωμένες Πολιτείες), εκπροσωπούμενη από τον δικηγόρο Richard Gilbey, άσκησε στις 8 Δεκεμβρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Ο αντίδικος ενώπιον του τετάρτου τμήματος προσφυγών ήταν η εταιρία Teva Pharmaceutical Limited.
   Η προσφεύγουσα ζητεί από το Πρωτοδικείο:
   
               1.
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 7ης Σεπτεμβρίου 2004 (υπόθεση R 295/2003-4) και να επιβεβαιώσει την απόφαση του τμήματος ανακοπών της 28ης Φεβρουαρίου 2003, κάνοντας δεκτό το σύνολο της ανακοπής·
            
         
               2.
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα:
   
               Αιτών την καταχώριση κοινοτικού σήματος:
            
            
               Teva Pharmaceutical Industries Limited.
            
         
               Κοινοτικό σήμα προς καταχώριση:
            
            
               To λεκτικό σήμα «GALZIN» για τα προϊόντα της κλάσεως 5 (φαρμακευτικά προϊόντα για τη θεραπεία της ασθένειας του Wilson – αίτηση 1 606 102).
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η προσφεύγουσα.
            
         
               Αντιταχθέν δικαίωμα επί σήματος ή σημείου:
            
            
               Το εθνικό λεκτικό σήμα «CALSYN» για τα προϊόντα της κλάσεως 5 (ιατροφαρμακευτικά προϊόντα και ειδικότερα παρασκευάσματα με βάση το ασβέστιο – γαλλικό σήμα 1 226 303).
            
         
               Απόφαση του τμήματος ανακοπών:
            
            
               Δέχεται την ανακοπή.
            
         
               Απόφαση του τμήματος προσφυγών:
            
            
               Ακύρωση της αποφάσεως του τμήματος ανακοπών.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη ερμηνεία του άρθρου 43, παράγραφος 2, του κανονισμού 40/94 του Συμβουλίου, δεδομένου ότι δεν λήφθηκε υπόψη το σύνολο των προϊόντων που ζητείται να κατοχυρωθούν και δεν υπήρξε σφαιρική σύγκριση των δύο σημάτων. Τα προϊόντα που καλύπτονται από τα δύο επίμαχα σήματα είναι παρεμφερή.